*Projekts*

LATVIJAS REPUBLIKAS MINISTRU KABINETS

2019. gada\_\_ \_\_\_\_\_\_\_ Noteikumi Nr.

Rīgā (prot. Nr. .§)

**“Grozījumi Ministru kabineta 2016.gada 29.marta noteikumos Nr. 179 “ Kārtība, kādā nosakāms naudas sods par Konkurences likuma 11.panta pirmajā daļā un 13.pantā un Negodīgas mazumtirdzniecības prakses aizlieguma likuma 5., 6., 7. un 8.pantā paredzētajiem pārkāpumiem”**

Izdoti saskaņā ar [Konkurences likuma](https://likumi.lv/ta/id/54890-konkurences-likums) [12. panta](https://likumi.lv/ta/id/54890-konkurences-likums#p12) piekto daļu, [12.1 panta](https://likumi.lv/ta/id/54890-konkurences-likums#p12.1) septīto daļu, [14.panta](https://likumi.lv/ta/id/54890-konkurences-likums#p14) ceturto daļu un 14.2 panta ceturto daļu un [Negodīgas mazumtirdzniecības prakses aizlieguma likuma](https://likumi.lv/ta/id/274415-negodigas-mazumtirdzniecibas-prakses-aizlieguma-likums) [9. panta](https://likumi.lv/ta/id/274415-negodigas-mazumtirdzniecibas-prakses-aizlieguma-likums#p9) ceturto daļu

Izdarīt Ministru kabineta 2016.gada 29.marta noteikumos Nr.179 ”Kārtība, kādā nosakāms naudas sods par Konkurences likuma 11.panta pirmajā daļā un 13.pantā un Negodīgas mazumtirdzniecības prakses aizlieguma likuma 5., 6., 7. un 8.pantā paredzētajiem pārkāpumiem” (Latvijas Vēstnesis, 2016, 62.nr.; 2016, 179.nr.) šādus grozījumus:

1. Izteikt noteikumu nosaukumu šādā redakcijā:

“Kārtība, kādā nosakāms naudas sods par Konkurences likuma 11.panta pirmajā daļā, 13. un 14.1 pantā un Negodīgas mazumtirdzniecības prakses aizlieguma likuma 5., 6., 7., un 8. pantā paredzētajiem pārkāpumiem.”

1. Izteikt noteikumu izdošanas tiesisko pamatojumu šādā redakcijā:

“Izdoti saskaņā ar Konkurences likuma 12.panta piekto daļu, 12.1 panta septīto daļu, 14. panta ceturto daļu un 14.2 panta ceturto daļu un Negodīgas mazumtirdzniecības prakses aizlieguma likuma 9. panta ceturto daļu ".

1. Papildināt noteikumus ar 1.2.1 apakšpunktu šādā redakcijā:

“1.2.1 kārtību, kādā nosaka naudas sodu par Konkurences likuma 14.1 pantā paredzētajiem pārkāpumiem, kā arī finanšu gada neto apgrozījuma aprēķināšanas īpatnības atsevišķiem gadījumiem, naudas soda apmēra noteikšanas kritērijus, atbildību mīkstinošos un pastiprinošos apstākļus.”

1. Svītrot 4.punktu.
2. Papildināt 14.punktu aiz vārdiem un komata “aizliegtas sadarbības vienošanās,” ar vārdiem “brīvas un godīgas konkurences noteikumu pārkāpumu (Konkurences likuma 14.1 panta pārkāpumu)”.
3. Papildināt noteikumus ar 17.2.2 apakšpunktu šādā redakcijā:

“17.2.2 ja izdarīts viegls pārkāpums, kas izpaužas kā brīvas un godīgas konkurences noteikumu pārkāpums (Konkurences likuma 14.1 panta pārkāpums), - līdz 1,5 procentiem;”.

7. Aizstāt 20.2. apakšpunktā vārdu un skaitli “vai 13.” ar komatu, skaitļiem un vārdu

“,13. vai 14.1”.

8. Aizstāt 22.1.3.apakšpunktā vārdu un skaitli “vai 13.” ar komatu, skaitļiem un vārdu “, 13. vai 14.1”.

9. Noteikumi stājas spēkā 2020.gada 1.janvārī.

Ministru prezidents                                                                              A. K. Kariņš

Ekonomikas ministrs R. Nemiro